*Projekts*

LATVIJAS REPUBLIKAS MINISTRU KABINETS

2014.gada Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 7.jūlija noteikumos Nr.733 ”Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”**

Izdoti saskaņā ar

Valsts valodas likuma 6.panta piekto daļu,

Imigrācijas likuma 24.panta piekto un 5.1 daļu,

likuma “Par Eiropas Savienības pastāvīgā iedzīvotāja statusu

Latvijas Republikā” 3.panta ceturto un piekto daļu

1. Izdarīt Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” (Latvijas Vēstnesis, 2009, 110.nr.; 2012, 4., 169.nr.; 2013, 174.nr.; 2014, 6.nr.) šādus grozījumus:

1.1. izteikt 1.4.apakšpunktu šādā redakcijā:

„1.4. valsts nodevas apmēru par valsts valodas prasmes pārbaudi profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai (turpmāk – valsts nodeva), kā arī valsts nodevas maksāšanas kārtību un atvieglojumus.”;

1.2. aizstāt 33.punktā skaitli „60” ar skaitli „90” un skaitli „90” ar skaitli „120”;

1.3. papildināt noteikumus ar 37.4.apakšpunktu šādā redakcijā:

„37.4. pārbaudes laikā neizmanto elektroniskās sakaru ierīces.”;

1.4. izteikt 50.punktu šādā redakcijā:

„50. Ja persona, kurai ir valsts valodas prasmes apliecība, atkārtoti kārto valsts valodas prasmes pārbaudi un nenokārto to atbilstoši līmenim, kuram tā pieteikusies, derīga ir iepriekš izsniegtā valsts valodas prasmes apliecība.”;

1.5. papildināt noteikumus ar 63.1 un 63.2 punktu šādā redakcijā:

„63.1 Valsts nodevu 7,11 *euro* apmērā maksā bezdarbnieki, kas saņem bezdarbnieka pabalstu, augstskolu un koledžu studenti, vispārējās izglītības un profesionālās vidējās izglītības iestāžu izglītojamie, personas, kas saņem vecuma pensiju, kā arī Černobiļas atomelektrostacijas avārijas seku likvidēšanas dalībnieki.

63.2 Valsts nodevu 1,42 *euro* apmērā maksā bezdarbnieki, kuri nesaņem bezdarbnieka pabalstu, trūcīgās personas, daudzbērnu ģimeņu vecāki, personas bērna kopšanas atvaļinājuma laikā, bāreņi līdz 18 gadu vecumam, politiski represētās personas, invalīdi, personas, kuras izcieš sodu brīvības atņemšanas iestādēs vai pēc soda izciešanas (trīs mēnešu laikā).”;

1.6. izteikt 66.punktu šādā redakcijā:

„66. Ja persona nenokārto pārbaudi vai neierodas uz pārbaudi un šo noteikumu 28.punktā paredzētajā kārtībā neiesniedz attaisnojošus dokumentus, valsts nodeva netiek atmaksāta.”;

1.7. izteikt 6.pielikumu šādā redakcijā:

„6.pielikums

Ministru kabineta

2009.gada 7.jūlija

noteikumiem Nr.733

|  |
| --- |
|  |
| (vārds (vārdi)) |
| (uzvārds (uzvārdi)) |
| (personas kods) |
| (valstiskā piederība) |
| (faktiskās dzīvesvietas adrese) |
| (tālruņa numurs un e-pasta adrese) |

**iesniegums**

**par valsts valodas prasmes pārbaudi**

Saskaņā ar Ministru kabineta 2009.gada 7.jūlija noteikumiem Nr.733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi" vēlos kārtot \_\_\_\_\_\_\_\_\_\_\_ līmeņa valsts valodas prasmes pārbaudi \_\_\_\_\_.gada \_\_\_.\_\_\_\_\_\_\_\_\_\_\_\_\_ *(norādīt gadu, datumu un mēnesi)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(norādīt pilsētu, kurā vēlas kārtot pārbaudi).*

**Valsts valodas prasmes pārbaude nepieciešama:**

|  |  |  |
| --- | --- | --- |
| – profesionālo un amata pienākumu veikšanai |  | *vajadzīgo atzīmēt*  *ar X* |
| – pastāvīgās uzturēšanās atļaujas saņemšanai |  |
| – Eiropas Savienības pastāvīgā iedzīvotāja statusa iegūšanai |  |

**Informāciju par valsts valodas prasmes pārbaudes rezultātiem vēlos saņemt:**

|  |  |  |
| --- | --- | --- |
| – ierakstītā vēstulē pa pastu |  | *vajadzīgo atzīmēt ar X* |
| – elektroniskā dokumenta formā |  |

**Valsts valodas prasmes apliecību vēlos saņemt:**

|  |  |  |
| --- | --- | --- |
| – personīgi |  | *vajadzīgo atzīmēt*  *ar X* |
| – ierakstītā vēstulē pa pastu |  |

|  |  |  |
| --- | --- | --- |
| **Iesniegumam pievienoju** ārsta rehabilitologa atzinumu pārbaudes kārtošanai ar atvieglojumiem |  | *ja pievieno, atzīmēt*  *ar X* |

|  |  |  |
| --- | --- | --- |
| (iesnieguma aizpildīšanas vieta) |  | (iesniedzēja paraksts\*) |
|  |  |  |
| (iesnieguma aizpildīšanas datums\*) |  |  |
|  | | |
| (iesnieguma reģistrācijas numurs, vieta, datums) | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reģistrētāja vārds, uzvārds, paraksts)

Piezīme. \* Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009050500408&Req=0101032009050500408&Key=0103012002103132806&Hash=).”.

2. Atzīt par spēku zaudējušiem Ministru kabineta 2000.gada 22.augusta noteikumus Nr.289 "Noteikumi par valsts nodevu par valsts valodas prasmes atestāciju profesionālo un amata pienākumu veikšanai" (Latvijas Vēstnesis, 2000, 302.nr.; 2013, 228.nr.).

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Izglītības un zinātnes ministrs I.Druviete

Vizē:

Valsts sekretāre S.Liepiņa

02.06.2014 15:00

634

A.Lazareva

67814478; [anta.lazareva@visc.gov.lv](mailto:anta.lazareva@visc.gov.lv)